《孟夏五日感兴》
明代·李德

春阳舍我去，四序无时停。郁郁当轩柳，珍禽时一鸣。

素琴寓我适，浊酒怡我情。颜鬓虽云改，寸心有所凭。

偃仰东窗下，聊以寄吾生。

作者简介：明初广东番禺人，字仲修。洪武三年荐至京师，授洛阳长史，迁济南、西安二府幕，改广西义宁教谕，在职振兴文教。好为诗，晚年究洛闽之学。后人辑其诗，与黄哲、王佐、赵介为《广州四先生集》。